open-index/open-wikipedia-markdown huggingface dataset:
Half Written Story

**Half Written Story** (בעברית: **סיפור חצי כתוב**) הוא המיני-אלבום השני של הזמרת האמריקאית היילי סטיינפלד. האלבום יצא לאור ב-8 במאי 2020 על ידי חברת התקליטים ריפבליק רקורדס. מתוך האלבום יצאו שני סינגלים.

## רקע והפקה
לאחר צאתו של המיני-אלבום Haiz, פרסמה סטיינפלד כי תקליט אלבום חדש בינואר 2017, תוך כדי צילומי הסרט "פיץ' פרפקט 3". באותה שנה הוציאה סטיינפלד את הסינגלים "Most Girls" ו-"Let Me Go", שנועדו להיות סינגלים, אך לא מתוך האלבום העתידי. במרץ 2018, אישרה סטיינפלד כי העבודה על האלבום קרובה לסיום, וכי היא מתכננת להוציאו בשנת 2018. אולם, האלבום לא יצא כמתוכנן, ובחודש דצמבר שלאחר מכן אישרה סטיינפלד כי לאחר סיום צילומי הסדרה "Dickinson", בינואר 2019, היא "תסיים את מה [שהיא] התחילה".

ב-26 במרץ 2020, דווח לבסוף כי סטיינפלד תוציא פרויקט בעל שני חלקים, כשהחלק הראשון צפוי לצאת ב-1 במאי 2020. ב-24 באפריל הודיעה סטיינפלד כי יציאתו של הפרק הראשון בפרויקט נדחתה ל-8 במאי, מכיוון שהיא זקוקה לזמן נוסף על מנת לסיימו. העבודה על החלק הראשון של הפרויקט אכן הסתיימה באותו החודש. ב-27 באפריל הודיעה סטיינפלד שהחלק הראשון של הפרויקט ייקרא "Half Written Story" ובאותו היום נחשפה גם רשימת הרצועות ועטיפת האלבום.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומים מ-2020
קטגוריה:אלבומי היילי סטיינפלד
קטגוריה:מיני-אלבומים באנגלית
קטגוריה:מיני-אלבומי חברת ריפבליק רקורדס
צ'ארלס ברוקינג

ממוזער|320x320 פיקסלים|צ'ארלס ברוקינג, ההתנגשות בין קומנדר ווקר והצי הצרפתי, מאי 1745
**צ'ארלס ברוקינג** (באנגלית: **Charles Brooking**; 1723 – 1759) היה צייר אנגלי של סצנות ימיות.

## ביוגרפיה
סביר מאוד שאביו של ברוקינג היה צ'ארלס ברוקינג (האב) (1677–1738), שתועד כמועסק בבית החולים גריניץ' (לונדון) בין השנים 1729–1736 כצייר וכמעצב. צ'ארלס ברוקינג (האב) היה פעיל קודם בפלימות' ובאירלנד. ב־27 בנובמבר 1732 תועד "המאסטר צ'ארלס ברוקינג" כחניך.

סיפור הקשור לאמן הימי דומיניק סארס על צ'ארלס ברוקינג - שהוא עבד עבור סוחר אומנות בלסטר סקוור, לונדון, שניצל אותו עד "שהתגלה על ידי טיילור ווייט, גזבר בית החולים פונדלינג ליתומים בלונדון.

ברוקינג נודע הרבה יותר לאחר שנת 1754, כאשר כתוצאה מגילויו הוא נבחר על ידי בית החולים פונדלינג לצייר את מה שמכונה "ספינת דגל מול הרוח", שלאחריו נבחר למנהל והאפוטרופוס של בית החולים. ציור זה הוא יצירה ים גדולה שנועדה להתאים לציור אחר, במקום לא ידוע.
ממוזער|286x286 פיקסלים|צ'ארלס ברוקינג, ספינת דגל מול הרוח
ברוקינג נפטר ב־25 במרץ 1759, ולפי הדיווחים הותיר את משפחתו חסרת כל.

## יצירה
העבודות המוקדמות ביותר של ברוקינג הן שתי תמונות, האחת מתארת סצנה של נמל והשנייה ספינה בוערת, עליה חתם בגיל 17, ומתוארכת לשנת 1740. מכיוון שתואר כ"צייר ים מהולל" בשנת 1752, כשעבד אצל הבוטנאי ג'ון אליס (1710-76), הוא כנראה צייר לפחות 12 שנים לפני אותו מועד. אליס העסיק את ברוקינג כצייר צמחים. דוגמה ליצירה קודמת של ברוקינג היא ציורו על התנגשות בין ווקר לצי אוניות צרפתיות שהתרחשה ב־23 במאי 1745, שפורסם על ידי בוידל בשנת 1753. ציור זה נמצא כעת במוזיאון הימי של גריניץ'.

פרט לציורים כמו אלה, המתעדים אירועים היסטוריים ספציפיים, העבודות המוקדמות של ברוקינג אינן קלות לתארוך מדויק, פרט לסגנון ולנושא. שתי התמונות הראשונות שלו מראות השפעה מסוימת של פטר מונמי, אבל הוא כבר הציג סימנים בולטים של סגנון אישי מובהק. עד מהרה הוא התרחק מהמסורות הקבועות של הז'אנר הימי, שכללו ציורי ספינות רשמיות, אם כי ישנן לפחות שתי יצירות כאלה עליהן הוא חתם, המציגות ספינות בסגנון הקבוע. חלק מההדפסים הקיימים הזהים, מיוחסים לשני הציירים פיטר מונמי וברוקינג.

בציוריו ישנה תשומת לב קפדנית במיוחד לפרטים המראים את הידע העמוק שלו בארכיטקטורה של ספינות, כמו גם את כושר ההתבוננות הטובה שלו בתנאי הגלים והרוח באוקיינוס. נראה שהוא בילה הרבה זמן בים וייתכן שהיה בעל סירה או ספינה קטנה.

בשנותיו הראשונות הוא כנראה הועסק בתפקיד ימי כלשהו, אולי בסירת ניווט בגרבסנד.

חלק מיצירותיו המאוחרות מראות השפעתו של וילם ואן דה ולדה (הבן).

## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו ב-1723
קטגוריה:בריטים שנפטרו ב-1759
אופל אסקונה C

**אופל אסקונה C** (בגרמנית: **Opel Ascona C**) היא מכונית משפחתית, מתוצרת יצרן הרכב הגרמני **[[אופל (יצרן רכב)|אופל]]** (בגרמנית: **Opel Automobile GmbH**), חברת בת של קונצרן הרכב ג'נרל מוטורס, שיוצרה בין השנים 1988–1981 בגרמניה

## "אופל אסקונה C"
* יוצרו 1,721,647 יחידות.
* מנוע קדמי.
* סוג מנוע : מנועי בנזין ו-מנוע דיזל.
* סוג הנעה : הנעה אחורית.
* 5 נוסעים (דגם סדאן).

## דגמים

* "Ascona 1.3"
* "Ascona 1.3 S"
* "Ascona 1.6"
* "Ascona 1.6i Kat"
* "Ascona 1.6 S"
* "Ascona 1.8 S"
* "Ascona 1.8i Kat"
* "Ascona 1.8 E"
* "Ascona 2.0i Kat"
* "Ascona 2.0i"
* "Ascona 1.6 D"
### רמות גימור
* "LS"
* "GL"
* "GLS"
* "CD"
* "GT"
* "GT/Sport"
* "Touring"

## תצורות "אופל אסקונה C"
* 4 דלתות - סדאן.
* 2 דלתות - סדאן.
* 5 דלתות - האצ'בק

## תמונות

קובץ:Opel Ascona 1.6 S (9042070597).jpg| "אופל אסקונה C" דגם "1.6 S"
קובץ:1987 Opel Ascona C 1.6 S Automatic (8972559296).jpg| "אופל אסקונה C" דגם "1.6 S", שנת 1987
קובץ:Opel Ascona 2d Algarve.JPG| "אופל אסקונה C" בתצורה 2 דלתות סדאן
קובץ:Opel Ascona2.JPG| "אופל אסקונה C" בתצורה 4 דלתות סדאן
קובץ:Opel Ascona C 2 door at Schaffen-Diest.jpg| "אופל אסקונה C" בתצורה 2 דלתות סדאן
קובץ:1984 Opel Ascona C Touring (12114222263).jpg| "אופל אסקונה C" בתצורה 5 דלתות - האצ'בק
קובץ:Opel Ascona C front 20071004 (1).jpg| "אופל אסקונה C" בתצורה 5 דלתות - האצ'בק
קובץ:Opel Ascona 1.6 S (9371786286).jpg | "אופל אסקונה C" דגם "1.6 S" בתצורה 5 דלתות - האצ'בק
קובץ:Opel Ascona C back.jpg| "אופל אסקונה C" בתצורה 5 דלתות - האצ'בק


## ראו גם
* אופל
* אופל אסקונה A
* אופל אסקונה B
* אופל קפיטן
* אופל אדמירל

## קישורים חיצוניים

* 
* 
* 
* אופל, האתר הבינלאומי

## הערות שוליים

קטגוריה:מכוניות משפחתיות
אסקונה C
קטגוריה:דגמי מכוניות שהושקו ב-1981
קטגוריה:כלי רכב גרמניים
אלכסנדר צ'פרין

**אלכסנדר צֶ'פֶרִין** (בסלובנית: **Aleksander Čeferin**; נולד ב-13 באוקטובר 1967) הוא עורך דין ומנהל כדורגל סלובני. בין השנים 2011 לבין 2016 היה נשיא התאחדות הכדורגל הסלובנית. החל מ-14 בספטמבר 2016 הוא מכהן כנשיא של אופ"א.

## ביוגרפיה
צ'פרין בוגר אוניברסיטת לובליאנה ובעל תואר ראשון במשפטים. עם סיום לימודיו הוא החל לעבוד במשרד עו"ד בבעלות משפחתו והתמקד בייצוג ספורטאים וקבוצות ספורט. עם השנים הוא התקדם למשרת מנהל במשרד.

צ'פרין נשוי ואב לשלושה והוא דובר ארבע שפות, סלובנית, סרבו-קרואטית, אנגלית ואיטלקית. הוא מחזיק בחגורה שחורה דן שלוש בשוטוקאן בקארטה, חובב ספורט מוטורי וחצה את מדבר סהרה חמש פעמים, ארבע פעמים במכונית ופעם אחת על אופנוע.

בצעירותו שירת בצבא הרפובליקה הפדרלית הסוציאליסטית של יוגוסלביה ובשנת 1991 שירת בצבא הסלובני במלחמת עשרת הימים (מלחמת העצמאות של סלובניה).

## ניהול בספורט
צ'פרין החל את התעניינותו בעולם הכדורגל בשנת 2005 כאשר הצטרף להנהלה של קבוצת הקטרגל של מועדון ספורט ליטיה. מאותה שנה הוא חבר הוועד המנהל של צוות החובבים פ.צ. לובליאנה. בין השנים 2006 לבין 2011 היה חבר הנהלה במועדון הכדורגל אולימפיה ליובליאנה.

## אופ"א
בבחירות לנשיאות אופ"א הוא ניצח את נשיא התאחדות הכדורגל ההולנדית המלכותית, מייקל ואן פראח, עם 42 קולות מול 13. עם בחירותו לנשיאות הוא קודם באופן אוטומטי לסגן נשיא פיפ"א וחבר במועצת פיפ"א.

## קישורים חיצוניים

* ביוגרפיה, באתר אופ"א

קטגוריה:נשיאי אופ"א
קטגוריה:עסקני ספורט
קטגוריה:ילידי 1967
טאמינו (זמר)

**טאמינו אמיר מוחארם פואד** (; נולד ב-24 באוקטובר 1996) ידוע בשם הפרטי שלו בלבד, **טאמינו**, הוא מוזיקאי וזמר בלגי ממוצא מצרי.

## ביוגרפיה
טאמינו אמיר מוחארם פואד נולד באנטוורפן שבפלנדריה, בלגיה, ב-24 באוקטובר 1996 למשפחה ממוצא מצרי. סבו של טאמינו הוא שחקן וזמר שהיה מפורסם במצרים, מוחארם פואד. טאמינו מופיע תחת שמו הפרטי בלבד.

בנובמבר 2016 טאמינו הוזמן על ידי הלהקה הבלגית "Het Zesde Metaal" להופיע בתחנת הרדיו "Radio 1" במדינה. הסינגל הראשון של טאמינו, "Habibi", השאיר רושם אצל אנשי תחנת הרדיו ונבחר לפלייליסט התחנה באופן מיידי.

ב-2017, טאמינו זכה בתחרות כישרונות שנערכה בבריסל. ב-11 באוקטובר 2017 הוא הופיע ב-Ancienne Belgique שם הוא כונה "ג'ף באקלי הבלגי". במהלך הקיץ של שנת 2017 הוא הופיע בפסטיבלים רבים בבלגיה ובהולנד, בנוסף הופיע בפססטיבל מלקוויג באמסטרדם ובטקס פרסי המוזיקה הפלמית.

בקיץ של שנת 2018 טאמינו הופיע בפסטיבלים בכל אירופה, לדוגמה "רוק על הסיין" שבפריז, בירת צרפת. ב-19 באוקטובר 2018 טאמינו הוציא לאור את האלבום הראשון שלו, "Amir". בסוף אוקטובר הוא הופיע בבריסל כחלק מסיבוב הופעות אירופאי. ב-8 בנובמבר הופיע באיסלנד במסגרת פסטיבל "Iceland Airwaves" הידוע.

ב-2019 טאמינו הופיע לראשונה ביבשת צפון אמריקה, שם הוא הקליט את גרסת הלייב של "Indigo Night" עם הבסיסט של רדיוהד. ב-10 במאי טאמינו הוציא לאור מיני-אלבום של לייב ב-Ancienne Belgique. לאחר ההופעות של בצפון אמריקה הוא חזר ישר לסיבוב הופעות באירופה, בצרפת, הממלכה המאוחדת, גרמניה ופסטיבל סיגט שבבודפשט, בירת הונגריה.

ב-27 באפריל 2022 הוציא טאמינו את "The first Disciple", הסינגל הראשון מאלבומו השני, "Sahar". ב-7 ביוני של אותה השנה הוציא את הסינגל השני של האלבום, “Fascination", והכריז על ה-23 בספטמבר של אותה שנה כתאריך יציאת האלבום. ב-1בספטמבר יצא הסינגל השלישי של האלבום, "You Don't Own Me". לאחר יציאת האלבום, גם השיר "Sunflower", אותו ביצע טאמינו יחד עם הזמרת הבלגית אנג'ל, יצא כסינגל עקב הפופולריות הרבה לו זכה.

ביוני 2022, הודיע טאמינו על חידוש סיבוב ההופעות באמריקה הצפונית ובאירופה, אשר החל ב-2020 ונקטע במהרה עקב מגפת הקורונה.

## דיסקוגרפיה
### אלבומים
* 2018 - Amir
* Sahar - 2022
* Every Dawn's a Mountain - 2025

### מיני-אלבומים
* 2017 - Tamino
* 2018 - Habibi
* 2019 - Live at Ancienne Belgique

## קישורים חיצוניים

* 

## הערות שוליים

קטגוריה:זמרים בלגים
קטגוריה:בלגים שנולדו ב-1996
ריצ'רד דנזיג

**ריצ'רד ג'פרי דנזיג** (באנגלית: **Richard Jeffrey Danzig**; נולד ב-8 בספטמבר 1944) הוא פוליטיקאי ועורך דין אמריקאי, שכיהן כמזכיר הצי של ארצות הברית בממשלו של הנשיא ביל קלינטון. הוא שימש כיועצו של הנשיא ברק אובמה במהלך מסע הבחירות שלו לנשיאות ובהמשך כיושב ראש צוות החשיבה לביטחון לאומי ב"מרכז האמריקאי החדש לביטחון" (Center for a New American Security).
## ראשית חייו
ריצ'רד דנזיג נולד בניו יורק, שם למד בתיכון ברונקס למדעים. סיים לימודי תואר ראשון בקולג' ריד uקיבל תואר JD במשפטים מבית הספר למשפטים של אוניברסיטת ייל. קיבל תואר ראשון ותואר דוקטור מאוניברסיטת אוקספורד, שם למד במסגרת מלגת רודס. עם סיום לימודיו בבית הספר למשפטים שירת דנזיג כפקיד משפטי בלשכתו של שופט בית המשפט העליון של ארצות הברית ביירון וייט.
## קריירה
בשנים 1972–1977 לימד דנזיג דיני חוזים באוניברסיטת סטנפורד ובאוניברסיטת הרווארד. לאחר מכן ועד 1981 שירת כסגן עוזר מזכיר ההגנה לכוח אדם, מילואים ולוגיסטיקה.

לאחר מכן ועד 1993 היה דנזיג שותף במשרד עורכי הדין הבינלאומי Latham & Watkins שבוושינגטון די. סי.. הוא שימש כסגן יושב הקבוצה הבינלאומית של החברה וכן כמנהל הקבוצה ביפן. הוא שימש כדירקטור בחברת נשיונל סמיקונדקטור, כחבר בחבר הנאמנים של קולג' ריד וכמנהל בפועל ולאחר מכן כסגן יושב הראש של "הקבוצה המשפטית הבינלאומית לזכויות אדם". במהלך תקופה זו פרסם דנזיג בשותפות עם פיטר זנטון ספר בשם "שירות ממשלתי: למה הכוונה?". עשור קודם לכן היה זנטון ראש מכון ראנד בניו יורק כאשר דנזיג הגיע לשם כסטודנט למשפטים. הספר שפרסמו השניים סייע לעצב את מערכת השירות הממשלתי הנוכחית של ארצות הברית.

מנובמבר 1993 ועד מאי 1997 שימש דנזיג כתת-מזכיר הצי של ארצות הברית. ב-16 בנובמבר 1998 הושבע כמזכיר הצי. בתקופה שבין שני התפקידים הללו, חיו הוא ורעייתו אנדריאה באסיה ובאירופה כאשר עשה בשליחות "המרכז לכלכלה פוליטית בינלאומית" והיה מרצה שלא מן המניין באוניברסיטת סירקיוז.

## לאחר פרישתו
ב-2007 וב-2008 עבד דנזיג עבור הסנאטור ברק אובמה כיועץ לסוגיות ביטחון לאומי. הוא גם היה מנהל בחברת נשיונל סמיקונדקטור וב-Human Genome Sciences Corporation (גנום האדם).

ב-2014 הרצה דנזיג את ההרצאה החמישית של מכון סלאוון לביטחון הרשת בבית הספר הפוליטכני להנדסה של אוניברסיטת ניו יורק, שהתבססה על מאמרו: "לשרוד את תפריט הפרי המורעל: הפחתת סיכוני הביטחון הלאומי של התלות של אמריקה ברשת".

דנזיג הוא חבר במועצת המנהלים של "המרכז האמריקאי החדש לביטחון" (Center for a New American Security). הוא גם חבר ב"מועצת מדיניות ההגנה", ועדה מייעצת פדרלית למחלקת ההגנה, וחבר בכיר במעבדה לפיזיקה יישומית של אוניברסיטת ג'ונס הופקינס. הוא היה חבר במועצה המייעצת לביטחון המולדת, אך ביולי 2018 התפטר על רקע קבלת החלטות להפרדת משפחות במסגרת מדיניות ההגירה.

## חיים אישיים
דנזיג נשוי לאנדריאה, ולשניים בן ובת בוגרים. הם חיים בוושינגטון הבירה.

## קישורים חיצוניים

* ביוגרפיה רשמית של הצי 
* ביוגרפיה באתר ourpublicservice.org 

## הערות שוליים

קטגוריה:ניו יורק: אישים
קטגוריה:בוגרי מכללת ריד
קטגוריה:מזכירי הצי של ארצות הברית
קטגוריה:סגל אוניברסיטת הרווארד
קטגוריה:סגל אוניברסיטת סטנפורד
קטגוריה:בוגרי תיכון ברונקס למדעים
קטגוריה:זוכי מלגת רודס
קטגוריה:בוגרי אוניברסיטת אוקספורד
קטגוריה:בוגרי בית הספר למשפטים באוניברסיטת ייל
קטגוריה:אמריקאים ילידי מדינת ניו יורק
קטגוריה:עורכי דין אמריקאים
קטגוריה:אמריקאים שנולדו ב-1944
אלבין קורטי

**אלבין קורטי** (באלבנית: **Albin Kurti**; בסרבית: **Аљбин Курти**; נולד ב-24 במרץ 1975) הוא פוליטיקאי קוסוברי המכהן כראש ממשלת קוסובו.

## ביוגרפיה

קורטי נולד ב-24 במרץ 1975 בבירת קוסובו, פרישטינה.

ב-11 בפברואר 2020, קורטי עשה ביקור מדיני בטירנה, אלבניה.

ב-14 בפברואר 2020, קורטי נוכח בוועידת מינכן לביטחון שהתקיימה במינכן שבגרמניה.

ב-24 בפברואר 2020, קורטי עשה ביקור ב שממוקמת בלונדון שב.

בספטמבר 2020, הופלה הממשלה בהצבעת אי-אמון לאור תפקודה הכושל בהתפרצות מגפת הקורונה ולאחר מספר חודשים מונה עבדולה הוטי לתפקיד.

בדצמבר 2020 בית המשפט העליון של קוסובו הכריז שממשלתו של הוטי הוקמה בצורה שנוגדת את החוקה מפני שאחד מחברי הפרלמנט שדרכו הושג הרוב הדרוש הורשע בשוחד ובעקבות כך הוכרזו בחירות בזק. בבחירות שנערכו בפברואר 2021, מפלגות הקואליציה ספגו מפלה בפרלמנט ומפלגתו של קורטי גדלה בצורה משמעותית, ובעקבותיהן הוקמה ממשלה חדשה בראשות קורטי ב-22 במרץ.

## קישורים חיצוניים

## הערות שוליים

קטגוריה:פוליטיקאים קוסוברים
קטגוריה:ראשי ממשלת קוסובו
קטגוריה:ילידי 1975
דוואפארו

**דוּוָאפָארוּ** (בדיבהי: **ދުވާފަރު**) הוא אי, שמשמש גם כעיר, שנמצא ב.

## גאוגרפיה
האי נמצא כ-169 ק"מ מבירת האיים המלדיביים, מאלה.

## אקלים
הטמפרטורה הממוצעת היא 26 מעלות צלזיוס. החודש הכי חם הוא מאי (28 מעלות צלזיוס). החודש הכי קר הוא ינואר (26 מעלות צלזיוס). כמות המשקעים הממוצעת היא 1,944 מילימטרים בשנה. חודש אוגוסט הוא החודש שיש בו הכי הרבה גשם (322 מ"מ גשם), וחודש פברואר הוא החודש שיש בו הכי פחות גשם (40 מ"מ גשם).

## קישורים חיצוניים

## הערות שוליים

קטגוריה:המלדיביים: איים
קטגוריה:המלדיביים: ערים
טינדו

**טינדו** (בדיבהי: **ތިނަދޫ**) הוא אי שמשמש גם כעיר שנמצא ב. האי היה מוכר בשם **הווארו טינדו**. שדה התעופה קדדהדו  נמצא על שטח האי.

## גאוגרפיה
האי נמצא כ-407 ק"מ מבירת האיים המלדיביים, מאלה.

## קישורים חיצוניים

## הערות שוליים

קטגוריה:המלדיביים: איים
קטגוריה:המלדיביים: ערים
פואמולקו

**פואמולקו** (בדיבהי: **ފުވައްމުލައް**) הוא אטול שנמצא ב. שדה התעופה פואמולקו  נמצא על שטח האטול.

## גאוגרפיה
האטול נמצא כ-494 ק"מ מבירת האיים המלדיביים, מאלה.

## קישורים חיצוניים

* 

## הערות שוליים

קטגוריה:המלדיביים: אטולים
נוהל פרויקטים לתחבורה (נוהל פר"ת)

**נוהל לבחינת פרויקטים תחבורתיים** או **נוהל פר"ת** הוא המדריך הרשמי של מדינת ישראל לבחינת כדאיות כלכלית ותחבורתית של פרויקטים בתחום תחבורה היבשתית בישראל. הנוהל העדכני הוא משנת 2012, והחליף את הנוהל הקודם משנת 2006. הנוהל אמור לתרום להקצאה נאותה של מקורות כספיים של הממשלה ולסייע לקבלת החלטות בשאלה איזה פרויקטים לקדם ומתי להשקיע באיזה פרויקט.

ממשלת ישראל, כמו ממשלות רבות אחרות בעולם, אחראית לתכנון, להקמה, לאחזקה ותפעול של מערכת התחבורה. המדינה משקיעה משאבים רבים בפיתוח ואחזקת רשת התחבורה היבשתית. הטיעון העיקרי לכך שהממשלה אחראית לכך ולא גורם פרטי הוא היות הכבישים ורשת הרכבות סוג של מוצר ציבורי ולכן הקצאה של דבר זה על ידי שוק היא בעייתית, היבט נוסף הוא שלכבישים ולרכבות יש השלכות על הביטחון בהקשר של יכולת הזרמת כוחות צבא.

פיתוח ושיפור מערכת התחבורה עשויים לתרום לצמיחה כלכלית, יעילות כלכלית, לפיתוח העירוני והאזורי, לשיפור הבטיחות בדרכים ולהשפיע על כמות פקקי התנועה ועל זמני הנסיעה. עם זאת השפעה כזו אינה דבר ברור מאליו - לדוגמה ביקוש מושרה ופרבור הם תהליכים שדרכם סלילת כבישים חדשים לא בהכרח משפרים את מצב התנועה ומדדים אחרים. השפעות חברתיות של מכוניות על החברה כמו זיהום אוויר, תאונות דרכים וחניה עלולות לגרום לכך שהוספת כבישים תגרום יותר נזק מתועלת.

נוהל פר"ת הוא תוצר של פרויקט מחקרי רחב, לו שותפים רבים מתחום התכנון והביצוע. צוות המחקר כלל, בין היתר, מומחים בתחומי התחבורה השונים, לרבות תכנון תחבורה, הנדסת תחבורה, כלכלה, סביבה, בטיחות ועוד. הנוהל גובש בשותפות מלאה של משרדי התחבורה והאוצר.

## מבנה הנוהל
* פרק 1 של הנוהל הוא מבוא שכולל מסביר לנוהל, המגמות בעולם של הערכת פרויקטים בתחום התחבורה, מבנה הנוהל, הנחיות לעורך הבדיקה סיווג הפרויקטים וחלופות לפרויקט.
* פרק 2 של הנוהל כולל הסברים על המתודולוגיה - הבסיס התאורטי הכולל שיטות שונות לאמידת רווחה חברתית, שיטות להערכת פרויקטים, דגשים לשימוש במודלים, הבעיה של ביקוש קבוע וחישוב התועלות, שיטת הניתוח הכלכלי בנוהל פרת ומדדי כדאיות כלכלית.
* פרק 3 עוסק בעלויות של הפרויקט - כולל הבדל בין מחיר כלכלי למחיר פיננסי, הסבר ופירוט על עלויות ההקמה ועל עלויות האחזקה.
* פרק 4 עוסק בניתוח תועלות והשפעות אחרות שאמורות לנבוע מהפרויקט כולל חסכון זמן לנוסעים, חסכון בעלויות תפעול הרכב, השפעה על הסביבה (כולל רעש וזיהום אוויר), בטיחות, חסכון בחניה, השפעת ההפרעות לתנועה במהלך ההקמה, השפעות על הפיתוח הכלכלי באזור (הגדלת הפריון), ערך האופציה וכן השפעות הנוגעות לשוויוניות וצדק חברתי.
* פרק 5 עוסק בנושא של סיכון ואי וודאות.
* פרק 6 מספק דוגמה למבנה דו"ח בדיקת הכדאיות.
* פרק 7 מספק נתונים ופרמטרים וערכי ברירת מחדל כך שייווצר בסיס אחיד ומחייב לעורכי הבדיקה בפרויקט.

## ראו גם
* תוכנית הפיתוח של רכבת ישראל
## הערות שוליים

קטגוריה:כלכלת תחבורה בישראל
רסלמניה 22

**רסלמניה 22** היה אחד מאירועי השלם וצפה של ארגון ההיאבקות האמריקאי, ה-WWE. האירוע כלל את שני המותגים (Raw וסמאקדאון) ונערך ב-2 באפריל 2006, באולם אולסטייט ארנה בפרוורי שיקגו של רוזמונט, אילינוי. האירוע היה האירוע ה-22 בסדרת אירועי רסלמניה. האירוע היה אירוע הרסלמניה הראשון שהתקיים במדינת וושינגטון.

שנים עשר קרבות התנהלו באירוע, כולל אחד שהתקיים במופע המקדים לאירוע. בקרב המרכזי, ג'ון סינה ניצח את טריפל H בהכנעה ושמר על אליפות ה-WWE. עוד ברשימת הקרבות, ריי מיסטריו ניצח את רנדי אורטון וקורט אנגל בקרב משולש וזכה ב-אליפות העולם במשקל כבד, שון מייקלס ניצח את מר. מקמהן בקרב ללא חוקים, אנדרטייקר ניצח את מארק הנרי בקרב ארון קבורה, אדג' (עם ליטה) ניצח את מיק פולי בקרב הארדקור, מיקי ג'יימס ניצחה את טריש סטרטוס וזכתה באליפות הנשים של ה-WWE, ורוב ואן דאם ניצח בקרב סולם כסף בבנק.

רסלמניה 22 היה אירוע הרסלמניה השלישי שהתקיים במטרופולין של שיקגו (לאחר רסלמניה 2 ורסלמניה 13). כרטיסים לאירוע נמכרו בתוך פחות משתי דקות, נתון שהכניס לארגון 2 וחצי מיליון דולר; מכירת כרטיסים זו הפכה לשיא המהיר ביותר שבו נמכרים כרטיסים לאירוע יומי באולסטייט ארנה. 17,155 צופים מ-16 מדינות ומ-43 מדינות ארצות הברית נכחו באירוע, כשמיליונים נוספים צפו מבתיהם ביותר מ-90 מדינות. בנוסף לכך, רסלמניה 22 היה אירוע הרסלמניה האחרון שהתקיים בהיכל ספורט (חוץ מרסלמניה 36 והאילוצים שהובילו לקיומו בהיכל ספורט), כשכל אירוע רסלמניה שבא לאחר מכן התקיים בתוך אצטדיון.

## הפקה
### רקע

רסלמניה נחשב לאירוע הדגל של ה-WWE, מאז שהתקיים לראשונה בשנת 1985. זה הוא אירוע השלם וצפה עם תקופת הקיום הארוכה ביותר בהיסטוריה והוא נערך מדי שנה בין אמצע חודש מרץ לאמצע חודש אפריל. הוא אחד מארבעת אירועי השלם וצפה המקוריים של הארגון, לצד רויאל ראמבל, סאמרסלאם וסדרת ההישרדות; אירועים המכונים "ארבעת הגדולים". אירוע הרסלמניה לא פעם תואר כ"סופרבול של הספורט הבידורי".

### עלילות

האירוע כלל קרבות שנבעו מעלילות מתוסרטות גם מ-Raw וגם מסמאקדאון.

הפיוד המרכזי מהמותג Raw היה בין ג'ון סינה לטריפל H על אליפות ה-WWE. לאחר שכשל לזכות בקרב הרויאל ראמבל, טריפל H השתתף בטורניר הדרך לרסלמניה של שנת 2006, שבו המנצח הפך לטוען לכתר לאליפות ה-WWE באירוע הדגל של הארגון, רסלמניה. בקרב הגמר של הטורניר, שהתקיים ב-20 בפברואר בפרק של התוכנית *Raw*, טריפל H התמודד מול רוב ואן דאם וביג שואו בקרב משולש. טריפל H ניצח בקרב לאחר שביצע על RVD את מהלך הסיום שלו, הפדיגרי ולאחר הקרב הצמיד אותו לניצחון.

#### טורניר הדרך לרסלמניה 22
[שמאל|250px|ממוזער|[טריפל H איתגר את ג'ון סינה לקרב על אליפות ה-WWE ברסלמניה]]

הטורניר קבע את הטוען לכתר לאליפות ה-WWE שיתמודד על התואר ברסלמניה 22. הטורניר החל ב-6 בפברואר והסתיים שבועיים לאחר מכן.

הפיוד המרכזי מהמותג סמאקדאון היה בין קורט אנגל, ריי מיסטריו ורנדי אורטון על אליפות העולם במשקל כבד. מיסטריו זכה בקרב הרויאל ראמבל 2006 לאחר שהדיח אחרון את אורטון. ניצחון זה הקנה לו את הזכות להתמודד על אליפות העולם באירוע רסלמניה. באירוע אין דרך החוצה, אורטון גבר על מיסטריו בקרב על ההזדמנות להתמודד על אליפות העולם. חמישה ימים לאחר מכן בפרק של התוכנית *סמאקדאון*, הג'נרל מנג'ר של סמאקדאון, תאודור לונג, הכריז שהקרב על אליפות העולם במשקל כבד באירוע רסלמניה יהיה קרב משולש שיכלול את אלוף העולם, אנגל ואת הטוענים לכתר, מיסטריו ואורטון.

## תוצאות

## קישורים חיצוניים
* 

## הערות שוליים

קטגוריה:אירועי רסלמניה
קטגוריה:מופעי ה-WWE
המכתב האחרון

"**המכתב האחרון**" הוא שיר עברי שחובר ממכתביו של משה אוחיון והולחן ובוצע על ידי עידן עמדי.

## רקע
השיר יצא לאור ב-2011, במסגרת המיזם המוזיקלי "עוד מעט נהפוך לשיר" של תחנת הרדיו גלי צה"ל להנצחת חללי מערכות ישראל. מאוחר יותר, נכלל באלבום הבכורה של עידן עמדי, "עידן עמדי".

השיר מבוסס על מכתב אהבה שחיבר סמ"ר משה אוחיון, לוחם פלחה"ן גולני שנהרג בלבנון בשנת 1995. המכתב נשלח לעמדי על ידי אימו של אוחיון, לאחר ששמעה את שירו של עמדי, "כאב של לוחמים" המדבר על הקשיים הרגשיים של לוחמים. עמדי חיבר שיר המבוסס על ציטוטים מהמכתב והלחין אותו.

השיר נכלל ברפטואר שירים המושרים בימי זיכרון בישראל.

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי עידן עמדי
קטגוריה:שירים בעברית
קטגוריה:שירי זיכרון חללי מערכות ישראל
קטגוריה:שירים על מכתבים
ג'ק מולינאס

**ג'ייקוב לואיס "ג'ק" מולינאס** (באנגלית: **Jacob Louis "Jack" Molinas**; 31 באוקטובר 1931 – 3 באוגוסט 1975) היה כדורסלן יהודי-אמריקאי, אשר שיחק בליגת ה-NBA בעונת .

בשנת 1954 הושעה מה-NBA בשל חשד להטיית משחקים, בין השנים 1963–1968 ריצה מאסר של 5 שנים בגין מעורבותו בהטיית משחקים בליגת המכללות, בשנת 1973 נעצר בגין סחר בפורנוגרפיה, ובשנת 1975 נרצח בביתו, ככל הנראה בשל סכסוך עם המאפיה.

## קריירת משחק
מולינאס נולד וגדל ברובע מנהטן שבניו יורק, ובין השנים 1949–1953 למד באוניברסיטת קולומביה. בעונת 1950/1951 העפיל עם קבוצת הכדורסל של האוניברסיטה לטורניר אליפות המכללות, ממנו הודחה בסיבוב הראשון על ידי אוניברסיטת אילינוי, על אף משחק מצוין של מולינאס אשר קלע 20 נקודות והוריד 15 ריבאונדים.

בדראפט ה-NBA 1953 נבחר מולינאס בבחירה השלישית, על ידי פורט ויין פיסטונס. ב-32 משחקיו עם הפיסטונס קלע 11.6 נקודות והוריד 7.1 ריבאונדים בממוצע למשחק, בטרם הושעה על ידי הליגה לצמיתות בשל חשד כי הימר על תוצאות המשחקים של קבוצתו. באותה עונה נבחר להשתתף במשחק האולסטאר של ה-NBA, לצד חבריו לקבוצה לארי פאוסט ומל האטצ'ינס, אולם בשל ההשעיה לא השתתף במשחק עצמו. הוא נותר עד היום, לשחקן עם מספר ההופעות המועט ביותר בקריירת NBA להיבחר למשחק האולסטאר.

## חייו האישיים
לאחר תקופה קצרה בליגות כדורסל נמוכות בארצות הברית פרש מולינאס ממשחק, לטובת לימוד תואר במשפטים.

בשנת 1961 עמד במרכזה של שערוריית הטיית משחקים בליגת המכללות האמריקאית, בה היו מעורבים כ-50 שחקנים מ-27 אוניברסיטאות שונות. בסקנדל היו מעורבים, בין היתר, כוכבי ליגת המכללות קוני הוקינס, רוג'ר בראון ודאג מו. כשנתיים לאחר חשיפת הפרשה הורשע מולינאס בגין מעורבותו, ונשפט ל-10 עד 15 שנות מאסר. בשנת 1968 זכה לשחרור מוקדם, לאחר מאסר של 5 שנים בבית הכלא אטיקה.

בשנת 1973 הוגש נגדו כתב אישום בגין סחר בפורנוגרפיה.

ב-3 באוגוסט 1975 נרצח מולינאס בחצר ביתו שבלוס אנג'לס. מולינאס נורה חמש פעמים מטווח קרוב, ונהרג במקום.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:בוגרי תיכון סטייווסנט
קטגוריה:כדורסלנים אמריקאים
קטגוריה:כדורסלנים יהודים אמריקאים
קטגוריה:שחקנים יהודים ב-NBA
קטגוריה:ניו יורק: כדורסלנים
קטגוריה:בחירות דראפט של פורט ויין פיסטונס
קטגוריה:כדורסלני פורט ויין פיסטונס
קטגוריה:משתתפי משחק האולסטאר של ה-NBA
קטגוריה:קורבנות רצח בקליפורניה
קטגוריה:כדורסלני אוניברסיטת קולומביה
קטגוריה:אמריקאים שנולדו ב-1931
קטגוריה:אמריקאים שנפטרו ב-1975
פאסטורי

**פאסטורי** (בהונגרית: **Pásztori**) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בפאסטורי מספר התושבים נמצא בירידה. כך, בשנת 1990 חיו בכפר 431 תושבים, ובשנת 2019 רק 385 תושבים.

## יהודי פאסטורי
בפאסטורי חיו יהודים בתקופות זמן שונות:

## קישורים חיצוניים

*  

## הערות שוליים

קטגוריה:הונגריה: כפרים
ג'ון גיבסון (פסל)

**ג'ון גיבסון** (באנגלית: **John Gibson**;  1790, קונווי – 1866, רומא) היה פסל ולשי, תלמיד של אנטוניו קנובה שפיסל בסגנון נאו-קלאסי. הוא השלים את לימודי התואר הראשון שלו באוניברסיטת ייל ולימד במכללת סמית ובבית הספר לעיצוב של רוד איילנד.

עבר בצעירותו עם משפחתו לליברפול שם למד אנטומיה, היה אוטודידקט באופיו, בגיל 27 עבר לרומא שם למד אצל אנטוניו קנובה, ובהמשך אצל ברטל תורוואלסן בשנת 1836 נבחר לאקדמיה המלכותית וציווה לה את כל תכולת הסטודיו שלו. עבודותיו של גיבסון כלולות באוספי מוזיאון המטרופוליטן בניו יורק, המוזיאון לאמנויות יפות בבוסטון והמוזיאון בבית הספר לעיצוב רוד איילנד.

## גלריה

John Gibson-Venus-Royal Academy of Arts.jpg|אפרודיטה באקדמיה המלכותית לאמנויות
John Gibson-group of statues-Hermitage.jpg|פסיכה ושני זפירים בארמיטאז'
John Gibson-Narcissus-Royal Academy of Arts.jpg|נרקיסוס באקדמיה המלכותית לאמנויות
John Gibson-Sleeping Shepherd Boy-Royal Academy of Arts.jpg|רועה צאן מנמנם באקדמיה המלכותית לאמנויות
John Gibson-Pandora-Victoria and Albert Museum.jpg|פנדורה במוזיאון ויקטוריה ואלברט
Paris by John Gibson RSA.JPG|פאריס
John Gibson-Nymph untying her sandal-Royal Academy of Arts.jpg|נימפה מתירה את סנדלה באקדמיה המלכותית לאמנויות 
John Gibson-Sappho-Royal Academy of Arts.jpg|סאפו באקדמיה המלכותית לאמנויות 
John Gibson (1790-1866) Hylas Surprised by the Naiades (1827-c36) front left, Tate Britain, December 2012 (8387344637).png|הילאס מופתע על ידי הנימפות במוזיאון טייט
John Gibson (1790-1866) - Cupid and Psyche (18xx) engraving (25924711927).png|תחריט של ארוס ופסיכה בבית אוסבורן
GibsonJohn HunterAndDog-ca1842 ArtGalleryNSW-20171107-2.jpg|צייד וכלב במוזיאון בסידני
Sommer, Giorgio (1834-1914) & Behles, Edmund (1841-1924) - n. 0x98 - Ebe di Gibson (Roma) (dated on back 1868).jpg|הבה מאת ג'ון גיבסון בצילום של ג'ורג'ו סומר.


## קישורים חיצוניים

* 
* 

## הערות שוליים

קטגוריה:פסלים אנגלים
קטגוריה:אמנים נאו-קלאסיים
קטגוריה:בריטים שנולדו ב-1790
קטגוריה:בריטים שנפטרו ב-1866
אופל קמפו

**אופל קמפו** (בגרמנית : **Opel Campo**) הוא טנדר מתוצרת יצרן הרכב הגרמני **[[אופל (יצרן רכב)|אופל]]** (בגרמנית: **Opel Automobile GmbH**), חברת בת של קונצרן הרכב ג'נרל מוטורס, שיוצרה בין השנים 2001–1991 בגרמניה
## דגמים "אופל קמפו"
* "2.3"
* "2.3", גרסת הנעה כפולה 4x4
* "2.5 D"
* "2.5 D", גרסת הנעה כפולה 4x4
* "3.1 TD"
* "3.1 TD", גרסת הנעה כפולה 4x4

## "אופל קמפו"

* תצורות : 2 דלתות - קבינה קונבנציונלית, דלתות - קבינה כפולה
* מנוע קדמי
* מנועי בנזין ומנועי טורבו-דיזל
* סוג הנעות : 4x2, הנעה כפולה 4x4
* בלמים - קדמיים : דיסקים מאווררים / אחוריים : תופים
* דגמי "אופל קמפו" צולמו לסדרות טלוויזיה וסרטים
### תאוצות
* תאוצה בין 0–100 קמ"ש היא 23.1 שניות (מנוע בנזין 2.3 ליטר, יוצר בין אוגוסט 1991 - יולי 1995)
* תאוצה בין 0–100 קמ"ש היא 22.3 שניות (מנוע בנזין 2.3 ליטר, המפיק 98 כ"ס יוצר בין אוגוסט 1991 - יולי 1995)
* תאוצה בין 0–100 קמ"ש היא 23.4 שניות (מנוע טורבו-דיזל 2.5 ליטר, יוצר בין אוגוסט 1991 - אפריל 1997)
* תאוצה בין 0–100 קמ"ש היא 18.3 שניות (מנוע טורבו-דיזל 2.5 ליטר, יוצר בין מאי 1997 - דצמבר 2001)
* תאוצה בין 0–100 קמ"ש היא 16.9 שניות (מנוע טורבו-דיזל 3.0 ליטר, יוצר בין נובמבר 1992 - דצמבר 2001)

## תמונות

קובץ:Opel Campo TDS 4x4 Sportscab 1992-2001 backleft 2008-07-27 U.jpg | "אופל קמפו" דגם "TDS 4x4"
קובץ:Opel Campo TDS 4x4 Sportscab 1992-2001 frontleft 2008-07-27 U.jpg | "אופל קמפו" דגם "TDS 4x4"
קובץ:OPEL-VAUX-CAMPO-A-FACELIFT.jpg | "אופל קמפו"
קובץ:Opel Campo pickup.jpg | "אופל קמפו"
קובץ:1997 Opel Campo 3.1 TD 4x4 Crew Cab (TFS69).jpg | "אופל קמפו" דגם " 3.1 TD 4x4", שנת 1997
קובץ:Opel Campo Sportscab (4026456992).jpg | "אופל קמפו"
קובץ:1997-2001 Opel Campo 4x4 Crew Cab, rear right.jpg | "אופל קמפו"
קובץ:2001 Opel Campo TFS 54 Sports Cab (8067005773).jpg | "אופל קמפו", שנת 2001


## ראו גם
* אופל

## קישורים חיצוניים

* 
* 
* אופל, האתר הבינלאומי

## הערות שוליים

קטגוריה:טנדרים
קטגוריה:רכבי שטח ופנאי גדולים
קמפו
קטגוריה:דגמי מכוניות שהושקו ב-1991
קטגוריה:כלי רכב גרמניים
רכס מילר

**רכס מילר** (באנגלית: **Miller Range**) הוא רכס הרים בארץ אואטס, שבאנטארקטיקה.

הרכס מתחיל מדרום לקרחון נמרוד; ומשתרע לאורכו של גדתו המערבית של קרחון מארש; אורכו של הרכס 80 קילומטרים.

שיא גובהו של הרכס 3,000 מטרים מעל פני הים.

## היסטוריה
### מקור השם

הרכס נקרא על שמו של ג'יי. ה. בוב ("J.H. "Bob) הוא סר ג'וזף הולמס מילר, חבר הקבוצה הניו זילנדית של המשלחת הטראנס-אנטארקטית של חבר העמים הבריטי בשנת 1958, אשר ביחד עם ג'י. וו. מארש מיפה את האזור.

## לקריאה נוספת

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA146&lpg=PA146&dq=%22Miller+Range%22&source=bl&ots=PEsqjSpdZy&sig=ACfU3U1aV4sQor7KXAKfutDjFpacdvebSQ&hl=en&sa=X&ved=2ahUKEwjx1fz95YvpAhWCShUIHY0IBSU4ChDoATAFegQICxAB#v=onepage&q=%22Miller%20Range%22&f=false The Transantarctic Mountains: Rocks, Ice, Meteorites and Water]**, PP 145 - 152, 166 - 168

• Gunner, John D. 1969, **[https://kb.osu.edu/handle/1811/55738 Petrography of Metamorphic Rocks from the Miller Range, Antarctica]**, Institute of Polar Studies Report No. 32, Research Foundation and the Institute of Polar Studies, The Ohio State University

## קישורים חיצוניים
* רכס מילר באתר הסקר הגאולוגי של ארצות הברית
* רכס מילר באתר הגאזט האנטארקטי המשווה SCAR של ממשלת אוסטרליה
* מפת אזור רכס מילר
* רכס מילר באתר mindat
* מטאוריטים שהתגלו ברכס מילר באתר mindat

## הערות שוליים

מילר
אסתר אקספוסיטו

**אסתר אקספוסיטו** (בספרדית: **Ester Expósito**; נולדה ב-26 בינואר 2000) היא שחקנית ספרדייה. היא זכתה להכרה כששיחקה בתפקיד קרלה רוסון קלרוגה בסדרה הספרדית "אליטה", ששודרה בנטפליקס.

## ביוגרפיה
אסתר נולדה במדריד בשנת 2000. היא זכתה בפרס "תיאטרו דה מדריד" לשחקנית הטובה ביותר בשנים 2013 ו-2015.**

היא ידועה בעיקר בזכות תפקידה בסדרה הספרדית "אליטה", בה כיכבה מאז 2018.

בשנת 2020 היא שיחקה במיני-סדרה התקופתית הספרדית "מישהו חייב למות" בנטפליקס.

בשנת 2022 שיחקה בסרט הפנטזיה "*Rainbow*" שביים פאקו לאון (אנ') ומבוסס באופן רופף על הרומן "הקוסם מארץ עוץ" של ל. פרנק באום משנת 1900. הוא שוחרר בבתי קולנוע נבחרים בספרד ב-23 בספטמבר 2022, ובנטפליקס הוא עלה לאחר שבוע.

## חיים אישיים
אסתר ניהלה מערכת יחסים עם השחקן אלברו ריקו, לצידו שיחקה על הסט של "אליטה". בשנת 2021 היא יצאה עם השחקן המקסיקני אלחנדרו שפיצר. הזוג נפרד באותה השנה. ממרץ 2026 היא בזוגיות עם שחקן הכדורגל הצרפתי קיליאן אמבפה.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה ספרדיות
קטגוריה:ילידות 2000
קטגוריה:ספרדים שנולדו ב-2000
קרן התשובה

**קרן התשובה** היא עמותה לשיקום עבריינים מעולם הפשיעה, האלימות והסמים, והשבתם לחיק החברה בישראל.

## היסטוריה
העמותה נוסדה בשנת 1972 על ידי הרב אברהם חזן, במהלך כהונתו כרב הראשי של משטרת ישראל, משמר הגבול ושירות בתי הסוהר, במטרה לאפשר לאסירים משוחררים לחיות אורח חיים דתי, ללמוד תורה ולהתפרנס מחוץ לגבולות הכלא. הרב חזן עמד בראש העמותה במשך 31 שנים, עד לפטירתו. החל משנת 2003 עומד בראש העמותה בנו, רו"ח יואל חזן.

העמותה דוגלת בשיקום דרך לימוד אודות נפש האדם, לימוד התורה, וסיוע בשגרת חיים והקמת משפחה, מה שיגרום לאסירים ועבריינים להאמין בעצמם ולחזור לחיים הרגילים, וגם בסלילת דרך כלכלית ובמקביל לעבוד או ללמוד במסגרות רגילות. לאורך השנים סייעה העמותה בשיקום מאות אסירים והקימה שלושה הוסטלים גדולים לשיקום אסירים.

קרן התשובה זוכה גם לעידוד ותמיכה מצד שירות בתי הסוהר. מחקר שערכה נציבות שב"ס בסוף 1999 העלה כי 92% מכלל מטופלי קרן התשובה לא חזרו לבתי הסוהר. יש לנתון זה משמעות רבה: בעוד שהממוצע הארצי של שיבה לבתי הסוהר לאסירים ללא תוכנית שיקום, מגיע לממדים של 67%, חוזרים לבתי הסוהר רק 8% מקרב מטופלי קרן התשובה. עבודת מחקר שביצע הקרימינולוג ד"ר אורי טימור, כיום מרצה באוניברסיטת בר-אילן, למען קבלת תואר דוקטור באוניברסיטה העברית, העלתה כי נתונים אלה מובהקים ומתקיימים לאורך כל הדרך, ולדברי החוקר המצב בשטח אפילו אופטימי יותר מבחינת הישגי קרן התשובה.

לאחר כניסתו של יואל חזן לתפקיד יו"ר העמותה, נוספו לפעילות העמותה מישורים נוספים של עזרה למשפחות במצוקה וסיוע לארגונים כמו מכינות ושיקום בני נוער תחת השם החדש ״קרן חזן - ע’’ש ולעילוי נשמות הרב אברהם ורוחמה חזן״

בשנת 2017 החל שיתוף פעולה בין קרן התשובה למכינה קדם-צבאית "מכינת ליאל" ע"ש סמ"ר ליאל גדעוני, הפונה לנוער במצבי סיכון אשר קיבל פטור משירות צבאי. המכינה משמשת עוגן שיקומי ומציעה סט כלי טיפול ייחודיים: חוות סוסים טיפולית, כלבייה לאילוף כלבים של המכינה, קורסים והכשרות מקצועיות ועוד. אחוזי הגיוס לצבא לאחר המכינה עומדים על כ-90%. במכינה מקיימים מסגרת בוגרים אשר מלווה את הבוגרים בזמן שירותם הצבאי על מנת למנוע הידרדרות ונשירה מהמסגרת הצבאית. מסגרת הבוגרים מאפשרת גם תמיכה של מקום מגורים לחיילים בודדים אשר חלקם בוגרי המכינה.

## קישורים חיצוניים
* 
* כתבה על העמותה בעיתון בשבע, יוני 2009

קטגוריה:ישראל: עמותות
קטגוריה:פשע בישראל
קטגוריה:קרימינולוגיה
קטגוריה:ישראל: ארגונים חברתיים
ג'ון י. בראון

**ג'ון יאנג בראון הבן** (באנגלית: **.John Young Brown Jr**; 28 בדצמבר 1933 – 22 בנובמבר 2022) היה פוליטיקאי ואיש עסקים אמריקאי חבר המפלגה הדמוקרטית. כיהן כמושל קנטקי בשנים 1979 עד 1983.

## ביוגרפיה
אביו של בראון, ג'ון י. בראון האב היה פוליטיקאי בקנטקי ששימש כחבר בית הנבחרים שלה במשך כשלושה עשורים ואף שימש יו"ר בית הנבחרים שלה. בעת לידתו של בראון שימש כנציגה של קנטקי בבית הנבחרים של ארצות הברית. בראון למד באוניברסיטת קנטקי וסיים אותה בשנת 1960 עם תואר במשפטים. לאחר קבלת התואר הוא הצטרף למשרד עורכי הדין של אביו. בשנים 1959–1965 הוא שירת בעתודה של צבא ארצות הברית.

לאחר מספר שנים בהן עבד במשרד של אביו, ג'ון י. בראון עזב אותו ופנה לעסקים. בשנת 1964 הוא היה בראש קבוצת אנשי עסקים שרכשו את רשת KFC תמורת 2 מיליון דולר. תוך מספר שנים הרשת גדלה ל-1500 סניפים ונמכרה בשנת 1971 תמורת 284 מיליון דולר.

בשנות ה-70 של המאה ה-20 ג'ון בראון היה בעליה של קבוצת כדורסל ששיחקה בליגת ה-ABA. לאחר פירוק הקבוצה עם איחוד ליגות ה-ABA וה-NBA רכש בשנת 1976 מחצית מהבעלות על לוס אנג'לס קליפרס.

בשנת 1979 החליט להתמודד על משרת מושל קנטקי וניצח בבחירות. ג'ון י. בראון כיהן בתפקיד זה עד לשנת 1983. בשנת 1984 הוא הודיע על רצונו להתמודד על משרה בסנאט של ארצות הברית אך בעקבות בעיות רפואיות פרש מהמרוץ.
בשנת 1987 הוא התמודד בפעם השנייה על משרת מושל, אך הפסיד בבחירות לסטיב בישיר.

בשנת 1991 הוא נכנס לשותפות עם קני רוג'רס ברשת מסעדות והיה שותף ברשת עד לשנת 1996.

בראון נישא שלוש פעמים. מנישואיו הראשונים לאלנור דארל נולדו לו שלושה ילדים ובהם ג'ון, ששימש כמזכיר המדינה של קנטאקי. מנישואיו השניים לפיליס ג'ורג' נולדה לו בת אחת, פמלה, שהיא עיתונאית.

נפטר בלקסינגטון ב-22 בנובמבר 2022.

## קישורים חיצוניים

* ג'ון י. בראון , אתר האוניברסיטה
* מידע, באתר מושלי ארצות הברית
* 

קטגוריה:אמריקאים ילידי קנטקי
קטגוריה:לקסינגטון (קנטקי): אישים
קטגוריה:מושלי קנטקי
קטגוריה:בוגרי אוניברסיטת קנטקי
קטגוריה:חברי המפלגה הדמוקרטית (ארצות הברית)
קטגוריה:עורכי דין אמריקאים במאה ה-20
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1933
קטגוריה:אמריקאים שנפטרו ב-2022
When Christmas Comes

**When Christmas Comes** הוא סינגל שהוקלט על ידי הזמרת-יוצרת האמריקאית מריה קארי, ביחד עם הזמר-יוצר האמריקאי ג'ון לג'נד, מתוך אלבום האולפן השלוש עשרה שלה, Merry Christmas II You. השיר יצא לאור ב-21 בנובמבר 2011, על ידי חברות התקליטים איילנד דאף ג'אם מיוזיק גרופ ומרקורי רקורדס, כסינגל השלישי מתוך האלבום.

השיר הגיע למקום השביעי במצעד השירים הדיגיטליים שבקוריאה הדרומית.

## רקע וכתיבה
השיר נכתב על ידי מריה קארי וג'יימס פויסר, הולחן על ידי קארי והופק על ידי קארי ופויסר גם כן. מייק דייבר מה-BBC החמיא לשיר, אך הוסיף כי הוא לא מתעלה על הסינגל הראשון מתוך האלבום, "". עם זאת, ציין כי הוא "נוצר בצורה מושלמת".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5.5 מיליון השמעות.

## וידאו קליפ
הווידאו קליפ הרשמי של השיר בוים על ידי סאנא חמרי אשר ביימה עבור קארי גם את הקליפים של להיטיה "Thank God I Found You" ו-"Crybaby". הקליפ צולם בביתה של מריה קארי בלוס אנג'לס, תוך שהוא מציג בתוכו מסיבה שהיא עורכת לכבוד החג.

נכון לאפריל 2020, מונה הצפיות של הקליפ עומד על למעלה מ-6.8 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מריה קארי
קטגוריה:שירי ג'ון לג'נד
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:וידאו קליפים שבוימו על ידי סאנא חמרי
קטגוריה:בלדות נשמה
יחידה 8604

**יחידה 8604** (בסינית: **廣州第8604部隊**), המכונה גם **Detachment 8604**, **Detachment Nami** או **Detachment Nami 8604**, הייתה יחידת 'מניעת מגפות וטיהור מים' של הצבא היפני הקיסרי בדרום סין שבאותה הזמן הייתה תחת כיבוש יפני, במהלך מלחמת סין-יפן השנייה (עידן מלחמת העולם השנייה), כאשר על פי החשד יחידה זו חקרה בסתר לוחמה ביולוגית ונושאים נוספים באמצעות ניסויים בבני אדם כחלק מתוכנית הנשק הביולוגי של האימפריה היפנית

היחידה הוקמה בגואנגג'ואו בשנת 1939 ובסיסה היה באוניברסיטת סאן ית-סן למדעי הרפואה.

על היחידה פיקד האלוף סאטו שונג'י שהיה רופא בהכשרתו. ביחידה שירתו בסה"כ 800 אנשי צוות: 100 קצינים (חלקם עם רקע רפואי או מדעי), 200 חוקרים רפואיים ומדענים, ו-500 חיילים ומש"קים.
שמאל|ממוזער|250x250 פיקסלים|בסיסה לשעבר של יחידה 8604, כיום הספרייה של קמפוס צפון אוניברסיטת סאן ית-סן.
בשנת 1994 צוות מחקר בינלאומי אישר את קיומה של היחידה וגבה עדויות מחברים ונפגעים לשעבר.

שיגארו מריואמה (Shigeru Maruyama) חייל לשעבר ביחידה, העיד כי אחד הניסויים כלל הרעבה של אסירים למוות, והעיד על כך שקורבנות הניסויים מתו כמעט בכל יום.

## ראו גם
* התקיפה בנשק ביולוגי על נינגבו
* מלחמת סין–יפן השנייה
* יחידה 731

## הערות שוליים

קטגוריה:פשעי מלחמה של יפן במלחמת העולם השנייה
קטגוריה:מלחמת סין–יפן השנייה
קטגוריה:יפן: נשק להשמדה המונית
קטגוריה:ניסויים בבני אדם
קטגוריה:נשק ביולוגי
דיאנה ג'י גלאגר

**דיאנה ג'י גלאגר** (באנגלית: **Diana G. Gallagher**; 14 במרץ 1946 - 2 בדצמבר 2021) הייתה סופרת אמריקנית, מחברת ספרי ילדים ונוער שהתבססו על סדרות טלוויזיה לכל הגילים.

## ביוגרפיה
נולדה ב-14 במרץ 1946 בפטרסון שבמטרופולין של ניו יורק.

התחתנה עם הסופר מרטין בורק. 

נפטרה ב-2 בדצמבר 2021. התגוררה בפלורידה.

## ביבליוגרפיה
### [[מסע בין כוכבים]]

* Deep Space Nine: Arcade (1995)
* Deep Space Nine: Day of Honor: Honor Bound (1997)
* Starfleet Academy: The Chance Factor (1997) (עם מרטין בורק)


### [[באפי ציידת הערפדים]]

* Obsidian Fate (1999)
* Prime Evil (2000)
* Doomsday Deck (2000)
* Spark and Burn (2005)
* Bad Bargain (2006)
* Angel: The Casefiles: Volume 2 (2004) (עם פול רודיטיס)


### [[סברינה המכשפה הצעירה (סדרת טלוויזיה)|סברינה המכשפה הצעירה]]

* Showdown at the Mall (1997)
* Halloween Havoc (1997)
* Lotsa Luck (1997)
* Now You See Her, Now You Don't (1998)
* Shamrock Shenanigans (1999)
* Bridal Bedlam' (1999) (עם ננסי הולדר)
* Reality Check (2000)
* Wake-Up Call (2001)
* From the Horse's Mouth (2001)
* "The Interview" in Eight Spells a Week (1998)
* "The Wizard of OR" in Millennium Madness (1999)
* Salem's Tails: Dog Day Afternoon (1999) (עם מארק דובואוסקי)
* Salem's Tails: Worth a Shot (2000)


### [[עולמה הסודי של אלכס]]

* Alex, You're Glowing! (1995)
* Bet You Can't! (1995)
* Bad News Babysitting! (1995)
* Witch Hunt! (1995)
* Mistaken Identity! (1995)
* Go for the Gold! (1996)
* Poison in Paradise! (1996)
* Zappy Holidays! (1996)
* Frozen Stiff! (1997)
* Milady Alex! (1997)
* New Year's Revolution! (1997)
* Canine Caper! (1998)
* Gold Rush Fever! (1998)
* Paradise Lost, Paradise Regained! (1998)


### [[מכושפות]]

* Beware What You Wish (2001)
* Spirit of the Wolf (2002)
* Dark Vengeance (2002)
* Mist and Stone (2003)
* The Book of Three (2004) (עם קונסטנס ברג' ופול רודיטיס)
* Mystic Knoll (2005)
* Hurricane Hex (2006)
* Trickery Treat (2008)


## מועמדויות וזכיות

## קישורים חיצוניים

* 
* 
* 

## הערות שוליים

קטגוריה:סופרות ילדים ונוער אמריקאיות
קטגוריה:סופרי ילדים ונוער אמריקאים
קטגוריה:סופרות פנטזיה אמריקאיות
קטגוריה:סופרי פנטזיה אמריקאים
קטגוריה:אמריקאיות שנולדו ב-1946
קטגוריה:אמריקאים שנולדו ב-1946
קטגוריה:אמריקאיות שנפטרו ב-2021
קטגוריה:אמריקאים שנפטרו ב-2021
Triumphant (Get 'Em)

**** (בעברית: **ניצחון (קבל אותם)**) הוא סינגל שהוקלט על ידי הזמרת-יוצרת האמריקאית מריה קארי, ביחד עם הראפרים האמריקאים ריק רוס ומיק מיל. השיר יצא לאור ב-3 באוגוסט 2012, על ידי חברת התקליטים איילנד רקורדס, כסינגל שלא מתוך האלבום.

השיר הגיע למקום הראשון במצעד שירי הדאנס קלאב.

## רקע וכתיבה
השיר נכתב על ידי מריה קארי, ג'רמיין דופרי, בריאן-מייקל קוקס, ריק רוס ומיק מיל, הולחן על ידי קארי והופק על ידי קארי, דופרי וקוקס גם כן. השיר תואר כבלדת היפ הופ אשר "מערבבת בתוכה פעימות רכות בליווי של פסנתר".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2 מיליון השמעות.

## וידאו קליפ
הווידאו קליפ הרשמי של השיר בוים על ידי ניק קאנון וצולם בתאריכים 29 ו-30 ביולי 2012, בניו יורק סיטי. הקליפ של השיר בוים בהשראת נושא האיגרוף. כמו כן, ניתן לראות בתוכו את קארי, כשהיא לובשת שמלה מהודרת ומחזיקה מיקרופון באמצע שהיא שרה בזירת האיגרוף.

נכון לאפריל 2020, מונה הצפיות של הקליפ עומד על למעלה מ-10 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מריה קארי
קטגוריה:שירי ריק רוס
קטגוריה:שירי מיק מיל
קטגוריה:שירים באנגלית
קטגוריה:שירים שנכתבו על ידי בריאן-מייקל קוקס
קטגוריה:שירים שנכתבו על ידי ג'רמיין דופרי
קטגוריה:שירים שנכתבו על ידי מיק מיל
קטגוריה:שירים שנכתבו על ידי מריה קארי
קטגוריה:שירים שנכתבו על ידי ריק רוס
קטגוריה:שירים שהופקו על ידי ג'רמיין דופרי
קטגוריה:וידאו קליפים שבוימו על ידי ניק קאנון
קטגוריה:סינגלים בהוצאת איילנד רקורדס
מפרצון שקלטון

**מפרצון שקלטון** (באנגלית: **Shackleton Inlet**) הוא מפרצון בחוף שקלטון, בשטח חסות רוס, שבאנטארקטיקה.

רוחב פתחו של המפרצון 16 קילומטרים; והוא ממוקם בין כף וילסון וכף ליטלטון.

קרחון נמרוד נשפך אל המפרצון, ומכסה אותו, וזורם בשיפוע נמוך לאורכו של המפרצון ונשפך אל מדף הקרח רוס.

## היסטוריה
### גילוי המפרצון

המפרצון התגלה על ידי קפטן רוברט פלקון סקוט, בדצמבר 1902, במהלך ניסיון הגעתו לקוטב הדרומי.

### מקור השם

למשלחת זו של סקוט הצטרפו דוקטור אדוארד א. וילסון והלוטננט (לימים סר) ארנסט שקלטון, שעל שמו נקרא מפרצון זה.

## קישורים חיצוניים
* מפרצון שקלטון באתר הסקר הגאולוגי של ארצות הברית
* מפרצון שקלטון באתר הגאזט האנטארקטי המשווה SCAR של ממשלת אוסטרליה
* מפה של מפרצון שקלטון באתר הספרייה הלאומית של ניו זילנד
* תחזית מזג אוויר עדכנית ארוכת טווח עבור מפצון שקלטון
* מפת אזור מפרצון שקלטון

## הערות שוליים

שקלטון
שקלטון
שקלטון
יואב וספי

**יואב וַסְפִּי** (1940 – 16 באוקטובר 1973) היה מפקד גדוד טנקים בצה"ל שעוטר בעיטור העוז על פעולתו בחזית הצפון במלחמת יום הכיפורים. הוא נהרג בקרב במהלך המלחמה.

## ביוגרפיה
וספי נולד בעיר אבאדאן שבאיראן ועלה לישראל בגיל תשע. הוא למד בבית הספר היסודי "הדר יוסף" ובבית הספר התיכון החקלאי בנהלל. היה חבר בתנועת השומר הצעיר. כדי לסייע כלכלית למשפחתו דחה את מועד גיוסו לצה"ל.

התגייס לשירות חובה בצה"ל ב-1959 ולאחריו המשיך בשירות קבע. הוא התנדב לשרת בחיל הרגלים, עבר קורס צניחה, קורס מ"כים וקורס קצינים. כקצין הוצב בסיירת שקד, שבה התקדם עד לתפקיד סגן המפקד. בהמשך עבר הסבה לשריון. השתתף בקורס למפקדי פלוגות שריון ובקורס קציני סיוע-אוויר ולמד בבית הספר לפיקוד ומטה. הוא הדריך בקורסים בבית הספר לשריון ובקורס מפקדי פלוגות ומילא תפקידי פיקוד בחיל. במלחמת ששת הימים לחם בסיני במסגרת חטיבה 7. הוא שירת כקצין אג"ם וכמפקד גדוד שריון ונחשב לקצין מקצועי ולמצטיין בעבודת מטה. הוא החל בלימודי גאוגרפיה באוניברסיטת תל אביב.

וספי נישא לשרה ונולדו להם שלושה ילדים. הם התגוררו במושבה יסוד המעלה, המקום שבו נולדה אשתו.

### במלחמת יום הכיפורים
כשפרצה מלחמת יום הכיפורים היה וספי מפקד גדוד הטנקים 39, גדוד המילואים של חטיבה 188 שהיה מצויד בטנקי שוט קל. הגדוד התגייס ועלה לרמת הגולן ב-7 באוקטובר. בשלב זה כבר נפגעה שרשרת הפיקוד של חטיבה 188 והגדוד עבר תחת פיקוד חטיבת המילואים 4 שנקראה לבלום את ההתקפה הסורית. בצהרי 7 באוקטובר נע וספי בראש פלוגה מגדודו בציר מעלה גמלא. באזור מעלה גמלא נתקלו בגדוד טנקים סורים, ובקרב שהתפתח השמידו יחד עם חטיבה 4 כ-10–20 טנקים ובלמו את התקדמות הגדוד הסורי.

בימים הבאים הוביל את גדודו בקרבות במסגרת התקפת הנגד של אוגדה 146 בדרום רמת הגולן. ב-9 באוקטובר תקף עם חמישה טנקים את מערך תל עכשה נוכח הפגזה וכבש את יעדו. גדודו השמיד בימי הלחימה 60 עד 70 טנקים סוריים. במהלך הקרבות נפגע הטנק שלו שלוש פעמים.

ב-16 באוקטובר תקף גדוד 39 באזור א-ריחניה (ממזרח להר בני רסן). בעת ההתקפה, בעודו מוביל את הגדוד תחת הפגזת ארטילריה כבדה, נפגע וספי כאשר הוציא את ראשו מצריח הטנק לצורך תצפית ונהרג.

יואב וספי היה בן 33 במותו. לאחר המלחמה הוא הובא לקבורה בבית הקברות הצבאי בראש פינה. הוא היה אחד מ-28 קצינים בדרגת סגן אלוף ומעלה שנהרגו במלחמה.

## הנצחה
בשנת 1975 הוענק לוספי לאחר מותו עיטור העוז על פעולתו במהלך המלחמה.

שמו של וספי הונצח בתשע אנדרטאות שונות, וביניהן אנדרטת יד לשריון בלטרון, פארק סיירת שקד שליד אופקים, אנדרטה ביישובו יסוד המעלה ואנדרטה בבית הספר החקלאי בנהלל.

בנו של וספי, , שירת בחטיבת הצנחנים ונפל במהלך שירותו הצבאי בשנת 1983. נכדו ארנון נהרג ב-2023 במלחמת חרבות ברזל. נכדתו של יואב, שיינא, היא גולשת אלפינית פאראלימפית.

## קישורים חיצוניים
* 
* יואב וספי, באתר הגבורה
* 
* 

קטגוריה:מעוטרי עיטור העוז במלחמת יום הכיפורים
קטגוריה:לוחמי סיירת שקד
קטגוריה:חיילי חטיבה 7
קטגוריה:סגני-אלופים בצה"ל
קטגוריה:חללי צה"ל במלחמת יום הכיפורים
קטגוריה:אישים הקבורים בבתי קברות צבאיים ישראליים
קטגוריה:ישראלים ילידי איראן
קטגוריה:עולים לאחר קום המדינה: 1948–1950
קטגוריה:בוגרי השומר הצעיר
קטגוריה:בוגרי התיכון החקלאי ויצו נהלל
קטגוריה:יסוד המעלה: אישים
קטגוריה:חיילי חיל השריון במלחמת ששת הימים
קטגוריה:מפקדי גדודים במלחמת יום הכיפורים
קטגוריה:מפקדי גדודים בחטיבה 188
קטגוריה:חיילי חיל השריון במלחמת יום הכיפורים
קטגוריה:מפקדי פלוגות במלחמת ששת הימים
קטגוריה:אישים הקבורים בראש פינה
קטגוריה:ישראלים שנולדו ב-1940
קטגוריה:ישראלים שנפטרו ב-1973
ברוך (ברונו) אוסטרובסקי

**ברוך (ברונו) אוסטרובסקי** (1891 – 29 בינואר 1971) היה רופא ילדים ישראלי יליד גרמניה, מראשוני רופאי הילדים בחיפה ומייסד שרות טיפת חלב בעיר תל אביב. ניהל את מחלקת הילדים בבית חולים הדסה בחיפה (לימים בני ציון), וכיהן כיושב ראש האיגוד לרפואת ילדים בישראל בשנים 1960–1964.

## ביוגרפיה
אוסטרובסקי נולד בברלין בשנת 1891 למשפחה מתבוללת של סוחרים בתחום הריהוט, אשר נהגה, למשל, לציין חגים נוצריים כגון חג המולד. את לימודי הרפואה החל בברלין אך השלים בקלן שם התגוררה משפחת דודו. בהשפעתם חיזק את זהותו היהודית והפך לחבר באיגוד הסטודנטים היהודים שם (Vereins jüdischer Studenten). ב-1919, סיים את לימודי הרפואה בפרנקפורט.
בעזרת משפחת אשתו, מניה (מרים), התקבל לסטאז' ללא שכר במחלקת הילדים של בית החולים שאריטה בברלין אצל פרופסור אדלברט צ'רני . שם פגש לראשונה את יואכים כספרי, איתו נשאר בידידות לכל החיים.
במקביל לעבודתו הקלינית בבית החולים עבד ברפואה מונעת במרפאות טיפת החלב של בית החולים וגם עסק במחקר. עם סיום ההתמחות עבר לדנציג (גדנסק) שם התבסס כרופא ילדים פרטי במקביל לעבודתו במרפאות בריאות הציבור.

בשנת 1924 נסע לארץ ישראל לראשונה וניסה להתקבל לעבודה בבית החולים הדסה הר הצופים בירושלים ללא הצלחה. הוא עשה ניסיון שני באביב 1925, הפעם כעולה עם אשרה ובעיר תל אביב. לאחר שהות של חודשיים הוא שב לגדנסק וחזר לארץ עם אשתו ומשפחתה באוגוסט 1926.
משפחת אוסטרובסקי התיישבה בתל אביב ואוסטרובסקי פתח מרפאה פרטית במקביל להקמת טיפת החלב העירונית. קשיי הפרנסה גרמו לו לעבור בינואר 1927 לחיפה בהזמנת ידידו, כספרי, ולקבל עבודה בבית החולים הדסה הר הצופים בחיפה, כיום בית חולים בני ציון.

עם פרישתו של כספרי קיבל אוסטרובסקי על עצמו את ניהול מחלקת הילדים בבית החולים ובמקביל הופקד על רפואת הילדים העירונית שכללה את טיפות החלב ובתי הספר, כך, לפני הביקור בבית החולים, אוסטרובסקי בדק כל בוקר כ-40 ילדים באחת משלוש תחנות טיפת חלב העירוניות, בצהריים עבד במחלקה בבית החולים, אחר הצהריים בבתי הספר, ובערב במרפאתו. בתפקיד זה צמצם רבות את תמותת הילדים בעיר. במקביל הצטרף לארגון ההגנה ועבד במגן דוד אדום בעיר.
המצוקה הכלכלית והעבודה הקשה גרמו לו לצאת לאירופה ביולי 1930 לבדוק התכנות לחזור. בהגיעו לברלין, לאור התגברות שלטון הפשיזם, הבין כי אין עתיד בגרמניה ושב לישראל.

במקביל לעבודותיו השתלב בסניף חיפה בארגון הרופאים, היה ליו"ר אגוד רופאי הילדים החיפאים. בשנת 1957 פרש לגמלאות, אך הקדיש זמנו ומרצו לפעילות באיגוד ונבחר ליושב ראש האיגוד הארצי בשנים 1960–1964.

ברונו אוסטרובסקי נפטר בחיפה בשנת 1971. עיריית חיפה קראה רחוב על שמו.

## קישורים חיצוניים
* ביוגרפיה באתר רופאים יהודיים ילידי גרמניה שעלו לישראל 

## הערות שוליים

קטגוריה:רופאים גרמנים
קטגוריה:ברלין: אישים
קטגוריה:רופאי ילדים ישראלים
קטגוריה:חיפה: אישים
קטגוריה:ישראלים ילידי גרמניה
קטגוריה:אנשי העלייה הרביעית
קטגוריה:אנשי מגן דוד אדום
קטגוריה:אישים הקבורים בבית הקברות חוף הכרמל
קטגוריה:ישראלים שנולדו ב-1891
קטגוריה:ישראלים שנפטרו ב-1971
Almost Home

**Almost Home** (בעברית: **כמעט בבית**) הוא סינגל שהוקלט על ידי הזמרת-יוצרת האמריקאית מריה קארי. השיר יצא לאור ב-19 בפברואר 2013, על ידי חברות התקליטים וולט דיסני רקורדס ואיילנד רקורדס, כשיר הנושא של סרט הקולנוע "ארץ אוז".

השיר הגיע למקום השני במצעד השירים שבוולוניה.

## רקע וכתיבה
השיר נכתב על ידי מריה קארי, סימון פורטר, ג'סטין גריי, לינדזי ריי, טור אריק הרמנסן ומייקל אריקסן, הולחן על ידי קארי והופק על ידי קארי וסטארגייט. איגוד תעשיית ההקלטות הוונצואלי העניק לשיר את תואר הזהב, על מכירות של למעלה מ-5,000 עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-1.3 מיליון השמעות.

## פרסים ומועמדויות

## וידאו קליפ
הווידאו קליפ הרשמי של השיר בוים על ידי דייוויד לה-שאפל, שביים לקארי את הקליפ ללהיטה "Loverboy", שנכלל בפסקול הסרט "כל מה שנוצץ".

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי מריה קארי
קטגוריה:שירי דיסני
קטגוריה:שירים באנגלית
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שנכתבו על ידי מריה קארי
קטגוריה:שירים שהופקו על ידי סטארגייט
קטגוריה:וידאו קליפים שבוימו על ידי דייוויד לה-שאפל
קטגוריה:שירים מסרטי קולנוע
קטגוריה:בלדות אלקטרופופ
קטגוריה:בלדות פופ
קטגוריה:בלדות R&B עכשוויות
קטגוריה:סינגלים בהוצאת איילנד רקורדס
קטגוריה:סינגלים בהוצאת וולט דיסני רקורדס
הבחירות הפרלמנטריות באיסלנד 1995

**הבחירות הפרלמנטריות באיסלנד 1995** התקיימו ב-8 באפריל 1995. מפלגת העצמאות שמרה על מעמדה כמפלגה הגדולה ביותר בפרלמנט כשזכתה ב-25 מושבים מתוך 63. אחרי הבחירות הוקמה קואליציה יחד עם המפלגה הפרוגרסיבית, וראש הממשלה דוד אודסון המשיך לקדנציה נוספת.

## תוצאות הבחירות

## הערות שוליים

קטגוריה:בחירות פרלמנטריות באיסלנד
קטגוריה:1995 בפוליטיקה